Ադրբեջանը ոչնչով չի կարող խանգարել, որպեսզի Արցախի Հանրապետության «Արցախ» բասկետբոլային թիմը հանդես գա ՀՀ կանոնավոր առաջնությունում՝ Ա լիգայում: Այս մասին այսօր՝ դեկտեմբերի 18-ին, լրագրողների հետ հանդիպման ժամանակ ասաց Հայաստանի բասկետբոլի ֆեդերացիայի փոխնախագահ, Ա լիգայի տնօրեն Արա Պողոսյանը: Նա նշեց, որ Ադրբեջանը բողոքի նոտա է հղել Բասկետբոլի միջագային ֆեդերացիա (ՖԻԲԱ), սակայն արդյունքի չի հասել, քանի որ Ա լիգան ներկայացված է որպես անկախ լիգա, որին կարող է մասնակցել ցանկացած թիմ: